Nei, det er ikke noe krav om å arrangere en begravelsesseremoni. Det er opp til de nærmeste pårørende å avgjøre hva de ønsker.  Den avdøde må enten begraves eller kremeres, og det må de etterlatte ta stilling til. Den avdøde må legges i ei kiste for så å bli transportert til gravsted eller krematorium.  En begravelse er et overgangsrituale som har en funksjon i samfunnet. Det er bred enighet blant fagfolk om at en markering av dødsfallet er av stor betydning for sorgbearbeidingen og for å få avsluttet relasjonen til den som er død - uavhengig av om relasjonen har vært god eller ikke. En slik markering kan gjøres på andre måter enn ved å arrangere en begravelsesseremoni. Dersom det er ønskelig med en annen type markering enn en tradisjonell seremoni, vil vi sammen med dere, finne en markering som passer.